เคยกินไป2ครั้ง ในชีวิตค่ะ จะเสี่ยงต่อโรคอะไรมากขึ้นไหมคะ ยายังคงค้างในร่างกายไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน โดยปกติยาจะถูกขับออกจากร่างกายภายในเดือนนั้นๆ จะไม่มีผลต่อร่างกายในระยะยาวไม่แนะนำให้ใช้ยาคุมฉุกเฉินเกิน 2 ครั้งต่อเดือน เพราะอาจทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ และในบางรายงานอาจทำให้เพิ่มความเสี่ยงต่อการตั้งครรภ์นอกมดลูกมากขึ้น แต่อย่างไรก็ตาม ไม่ได้มีผลต่อภาวะการมีบุตรยาก หรือต่อการเกิดโรคของอวัยวะสืบพันธ์ุต่างๆในระยะยาวค่ะแนะนำการใช้ถุงยางอนามัยหรือยาคุมกำเนิดแบบแผงรายเดือน ฉีดยาคุม ฝังยาคุมแทนนะคะ เนื่องจากประสิทธิภาพดีกว่าและผลข้างเคียงที่น้อยกว่าค่ะ